LIETUVOS RESPUBLIKOS ŽEMĖS ŪKIO MINISTRAS

Į S A K Y M A S

DĖL DUOMENŲ APIE ŽEMĖS ŪKIO VALDOSE NAUDOJAMAS TRĄŠAS TEIKIMO

2006 m. lapkričio 15 d. Nr. 3D-452

Vilnius

Vadovaudamasi Valstybinės vandenų taršos iš žemės ūkio šaltinių mažinimo programos, patvirtintos Lietuvos Respublikos Vyriausybės 2003 m. rugpjūčio 26 d. nutarimu Nr. 1076 (Žin., 2003, Nr. 83-3792), priedo 8 punktu bei Kuršių marių vandens kokybės gerinimo programos, patvirtintos Lietuvos Respublikos Vyriausybės 2006 m. birželio 21 d. nutarimu Nr. 614 (Žin., 2006, Nr. 71-2629), priedo 3.6 punktu, Lietuvos Respublikos Vyriausybės 2004 m. balandžio 7 d. nutarimo Nr. 388 „Dėl ataskaitų, susijusių su Europos Sąjungos aplinkos sektoriaus teisės aktų įgyvendinimu, teikimo Europos Komisijai tvarkos patvirtinimo ir informacijos, kurios reikia ataskaitoms Europos aplinkos agentūrai parengti, teikimo“ (Žin., 2004, Nr. 53-1804; 2005, Nr. 131-4729) 2 punktu, Lietuvos Respublikos aplinkos ministro ir Lietuvos Respublikos žemės ūkio ministro 2003 m. rugsėjo 29 d. įsakymo Nr. 475/3D-397 „Dėl informacijos apie vandenų taršą iš žemės ūkio šaltinių teikimo Europos Komisijai tvarkos patvirtinimo“ (Žin., 2004, Nr. 68-2380) 2.3 punktu ir atsižvelgdama į Lietuvos Respublikos žemės ūkio ir kaimo verslo registro nuostatus, patvirtintus Lietuvos Respublikos Vyriausybės 2002 m. rugpjūčio 27 d. nutarimu Nr. 1351 (Žin., 2002, Nr. 84-3645; 2006, Nr. 42-1524):

1. Tvirtinu pridedamas:

1.1. Žemės ūkio valdoje naudojamų trąšų apskaitos formą;

1.2. Žemės ūkio valdoje naudojamų trąšų apskaitos formos pildymo instrukciją.

2. Nustatau, kad:

2.1. nuo 2007 m. sausio 1 d. visi žemės ūkio valdų valdytojai privalo pildyti žemės ūkio valdoje naudojamų trąšų apskaitos formą;

2.2. nuo 2008 m. sausio 1 d. žemės ūkio valdoje naudotų trąšų duomenys (už praėjusius kalendorinius metus) turi būti pateikiami atnaujinant Lietuvos Respublikos žemės ūkio ir kaimo verslo registre įregistruotos žemės ūkio valdos duomenis.

ŽEMĖS ŪKIO MINISTRĖ	KAZIMIRA DANUTĖ PRUNSKIENĖ

SUDERINTA

Lietuvos savivaldybių asociacijos

2006-09-18 raštu Nr. (18)-SD-604

Forma patvirtinta

Lietuvos Respublikos žemės ūkio ministro

2006 m. lapkričio 15 d. įsakymu Nr. 3D-452

(Apskaitos formos pavyzdys)

ŽEMĖS ŪKIO VALDOJE NAUDOJAMŲ TRĄŠŲ APSKAITOS FORMA

Sklypo unikalus kadastro numeris	Įregistruotas NTR	Pasėlio kodas1	Treštas plotas, ha	Trąšos tipas	Kilmės kodas3	Pavidalo kodas4	Trąšos sudėtis. %5	Kiekis, kg	Trąšos įterpimo į dirvą data (MMMM. mm)

N	P	P2O5	K	K2O

taip	ne

1						•
_______________________________________ Trąšos pavadinimas6	______________________________________________ Trąšos gamintojas7	____________________ Trąšos pagaminimo data8
2						•
_______________________________________ Trąšos pavadinimas6	______________________________________________ Trąšos gamintojas7	____________________ Trąšos pagaminimo data8
3						•
_______________________________________ Trąšos pavadinimas6	______________________________________________ Trąšos gamintojas7	____________________ Trąšos pagaminimo data8
4						•
_______________________________________ Trąšos pavadinimas6	______________________________________________ Trąšos gamintojas7	____________________ Trąšos pagaminimo data8
5						•
_______________________________________ Trąšos pavadinimas6	______________________________________________ Trąšos gamintojas7	____________________ Trąšos pagaminimo data8

1 Pasėlio kodas – pagal Tiesioginių išmokų už žemės ūkio naudmenų ir pasėlių plotus administravimo bei kontrolės taisyklių, patvirtintų Lietuvos Respublikos žemės ūkio ministro 2006 m. kovo 17 d. įsakymu Nr. 3D-101 (Žin., 2006, Nr. 32-1145) 2 priedo VII skyrių „Pasėlių klasifikatorius“.

2 Trąšos tipas: 1 – mineralinės, 2 – organinės.

3 Kilmės kodas: 1 – galvijų, 2 – avių, 3 – ožkų, 4 – kiaulių, 5 – paukščių, 6 – kitų gyvūnų.

4 Pavidalo kodas: 1 – skystos, 2 – pusiau skystos, 3 – tirštos.

5, 6, 7, 8 Tik mineralinės trąšos.

______________

PATVIRTINTA

Lietuvos Respublikos žemės ūkio ministro

2006 m. lapkričio 15 d. įsakymu Nr. 3D-452

ŽEMĖS ŪKIO VALDOJE NAUDOJAMŲ TRĄŠŲ APSKAITOS FORMOS PILDYMO INSTRUKCIJA

1. Apskaitos formą žemės ūkio valdoje pildo žemės ūkio valdos valdytojas ar jo įgaliotas asmuo.

2. Langeliuose „Sklypo unikalus /kadastro numeris“ rašomas sklypo, kuris buvo tręšiamas, unikalus 12 skaitmenų numeris, jei sklypas įregistruotas Nekilnojamojo turto registre (toliau – NTR), pagal VĮ Registrų centro arba jo filialo išduotą NTR išrašą arba pažymėjimą arba kadastro numeris, jei sklypas neregistruotas NTR, pagal seniūnijos žemėtvarkininko arba savivaldybės žemėtvarkos skyriaus išduotos pažymos duomenis: kadastro vietovės kodą, kadastro bloko kodą, sklypo numerį, kurių kiekvieną turi sudaryti 4 skaitmenys.

3. Langeliuose „Įregistruotas NTR“ ženklu „v“ pažymėkite „taip“, jei nurodomas sklypas, kuris įregistruotas NTR, arba „ne“, jei nurodomas sklypas neįregistruotas NTR.

4. Langeliuose „Pasėlio kodas“ įrašomas tręšto pasėlio kodas pagal Tiesioginių išmokų už žemės ūkio naudmenų ir pasėlių plotus administravimo bei kontrolės 2006 m. taisyklių, patvirtintų Lietuvos Respublikos žemės ūkio ministro 2006 m. kovo 17 d. įsakymu Nr. 3D-101 (Žin., 2006, Nr. 32-1145), 2 priedo VII skyrių „Pasėlių klasifikatorius“.

5. Langeliuose „Tręštas plotas, ha“ nurodomas tręštas plotas hektarais, dviejų skaitmenų po kablelio tikslumu.

6. Langelyje „Trąšos tipas“ įrašoma, kokio tipo trąšos buvo naudotos: 1 -jei naudotos mineralinės trąšos, 2 -jei organinės.

7. Langelis „Kilmės kodas“ pildomas tik tuo atveju, jei sklypas buvo tręštas organinėmis trąšomis, įrašant naudotų trąšų kilmės kodą: 1 – jei naudotas galvijų mėšlas, 2 – avių, 3 – ožkų, 4 – kiaulių, 5 – paukščių, 6 – kitų gyvūnų. Jei tręšta organinių trąšų mišiniu, atskirose eilutėse pateikiama jo sudėtis ir kiekis pagal atskiras rūšis, vadovaujantis prieš tai pateiktu trąšų kilmės kodu. Pildoma tiek eilučių, iš kiek rūšių sudarytas mišinys.

8. Langelyje „Pavidalo kodas“ nurodomas organinių trąšų pavidalo kodas: 1 -jei trąšos skystos, 2 – pusiau skystos, 3 – tirštos.

9. Langeliai „Trąšos sudėtis, %“ pildomi tik mineralinėms trąšoms. Nuo trąšų pakuotės, ant jos priklijuotos etiketės ar pridedamų dokumentų nurašoma jas sudarančių elementų (N – azoto, P – fosforo, P2O5 – fosforo pentoksido, K – kalio, K2O – kalio oksido) procentinė sudėtis.

10. Langeliuose „Kiekis, kg“ pateikiamas įterptų į nurodytą sklypą organinių ar mineralinių trąšų kiekis kilogramais.

11. Kraštiniuose langeliuose nurodoma trąšos įterpimo į dirvą data (metai, mėnuo).

12. Papildoma eilutė pildoma tik mineralinėms trąšoms (duomenys nurašomi nuo trąšų pakuotės, etiketės ar pridedamų dokumentų):

12.1. „Trąšos pavadinimas“ – nurodomas įterptos į dirvą mineralinės trąšos pavadinimas.

12.2. „Trąšos gamintojas“ – nurodomas įterptos į dirvą trąšos gamintojo pavadinimas.

12.3. „Trąšos pagaminimo data“ – nurodoma naudotų trąšų pagaminimo data (metai, mėnuo).

13. Kiekvienas tręšimas per kalendorinius metus kiekviename sklype registruojamas atskiroje eilutėje. Pildoma tiek eilučių, kiek kartų tręšta.

______________